polyglot-tagger/wikipedia-language-snippets-filtered huggingface dataset:
தஞ்சை சந்தானகிருட்டிண கனகா டி. எஸ். கனகா என்றும் அழைக்கப்படும் இவர் ஆசியாவின் முதல் பெண் நரம்பியல் அறுவை சிகிச்சை நிபுணராவார். மேலும், உலகின் முதல் சில பெண் நரம்பியல் அறுவை சிகிச்சை நிபுணர்களில் ஒருவராகவும் இருந்தார். இவர் மூளையில் நாள்பட்ட மின்முனை உள்வைப்புகளை சரிசெய்த இந்தியாவின் முதல் நரம்பியல் அறுவை சிகிச்சை நிபுணர் ஆவார் 1975 ஆம் ஆண்டின் முற்பகுதியில் ஆழ்ந்த மூளைத் தூண்டுதலைச் செய்த முதல் நிபுணருமாவார். பேராசிரியர் பாலசுப்பிரமணியம், பேராசிரியர் எஸ். கல்யாணராமன் ஆகியோருடன் இணைந்து இவர் 1960கள் மற்றும் 1970களில் செயல்பாட்டு நரம்பியல் அறுவை சிகிச்சைக்கு முன்னோடியாகவும் இருந்தார். ஸ்டீரியோடாக்டிக் அறுவை சிகிச்சை துறையில் இவரது ஆராய்ச்சி மற்றும் பங்களிப்புகளுக்கான அங்கீகாரத்தைப் பெற்றார்.
கனகா உலகின் முதல் பெண் நரம்பியல் அறுவை சிகிச்சை நிபுணர்களில் ஒருவராவார். நவம்பர் 1959 இல் தகுதி பெற்ற டயானா பெக் , மற்றும் அசிமா அல்டினோக் ஆகியோருக்குப் பிறகு 1968 மார்ச்சில் நரம்பியல் அறுவை சிகிச்சையில் தகுதி பெற்றவர். 1960 இல் சென்னையில் ஸ்டீரியோடாக்ஸி தொடங்கியபோது, கனகா இந்திய நரம்பியல் நிபுணர் பி. இராமமூர்த்தியின் அறுவை சிகிச்சை குழுவில் உறுப்பினராக இருந்தார். இவர் இந்தியாவில் முதல் ஸ்டீரியோடாக்ஸிக் நடைமுறைகளை நிகழ்த்தினார்.
1973 ஆம் ஆண்டில், இவர் ஒரு சர்வதேச பயணத்தைத் தொடங்கினார். முதலில் சப்பானின் டோக்கியோவுக்குப் பயணம் செய்தார். இது ஸ்டீரியோடாக்ஸிக் நடைமுறைகள் செய்யப்பட்ட உலகின் மூன்று இடங்களில் ஒன்றாகும். இந்த நேரத்தில், கனகா ஒரு வருட கொழும்பு திட்ட பெல்லோஷிப்பை முடித்தார். அங்கு வலி மேலாண்மை மற்றும் உதரவிதான வேகக்கட்டுப்பாடு உள்ளிட்ட பிரெனிக் நரம்பு தூண்டுதல் மற்றும் உயிரியல் மருத்துவ சாதனங்களை ஆய்வு செய்தார்.
கனகா வெற்றிகரமாக தனது அறுவைச்சிகிச்சையில் முதுகலைப் பட்டம் பெற்ற பிறகு, இவரது தம்பி நோய்வாய்ப்பட்டு ஒன்பது வயதில் இறந்தார். இந்த துயரம் கனகா திருமணம் செய்து கொள்ளாமல் இருக்க முடிவெடுத்தது. மாறாக நோயாளிகளுக்கு உதவுவதற்காக தனது வாழ்க்கையை அர்ப்பணிக்க மருத்துவத் தொழிலைத் தொடர்ந்தது.
ஆஸ்தோர் கில்கிட்டுடன் இணைக்கப்பட்டுள்ளது. இது இஸ்லாமாபாத்துடன் விமானம் மற்றும் இஸ்லாமாபாத் / ராவல்பிண்டி, ஸ்கர்டு மற்றும் சித்ரால் ஆகிய நகரங்களுடன் நன்கு இணைக்கப்பட்டுள்ளது. இது தனது கடைசி எல்லையை இந்தியாவின் காஷ்மீருடன் இணைக்கிறது. வடமேற்கு ஆசாத் காஷ்மீருடன் இணைகிறது. கிழக்கில் அது ஸ்கர்டுவுடன் இணைகிறது. மேற்கில் அது சிலாசின் புறநகர்ப் பகுதிகளுடன் இணைகிறது. ஆஸ்தோரை அணுக இரண்டு வழிகள் உள்ளன. முதலில் ஸ்கர்டு நகரத்திலிருந்து தியோசாய் வழியாக தூரம் உள்ளது . , ஆனால் கடுமையான பனிப்பொழிவு காரணமாக நவம்பர் முதல் சூன் வரை இதைப் பயன்படுத்த முடியாது. இரண்டாவது வழி, எல்லா பருவங்களுக்கும் கில்கித் நகரத்திலிருந்து ஜாக்லோட் வழியாக .
ஆஸ்தோர் என்பது பாக்கித்தானின் கில்கிட்-பால்டிஸ்தானின் பத்து மாவட்டங்களில் ஒன்றாகும். இந்த மாவட்டம் ஆஸ்தோர் பள்ளத்தாக்கைக் கொண்டுள்ளது மற்றும் மேற்கில் தயமர் மாவட்டமும் , வடக்கே கில்கிட் மாவட்டமும், கிழக்கே ஸ்கர்டு மாவட்டமும் தெற்கே கைபர்-பக்துன்க்வா மற்றும் ஆசாத் காஷ்மீரின் நீலம் மாவட்டமும் இதன் எல்லைகளாகக் கொண்டுள்ளது. பாக்கித்தானின் 1998 மக்கள் தொகை கணக்கெடுப்பின்படி இம்மாவட்டத்தின் மக்கள் தொகை 71,666 ஆகும்.
பள்ளத்தாக்கில் பேசப்படும் முக்கிய மொழி சினா மொழியாகும். பாக்கித்தானின் தேசிய மொழியான உருது, அடிக்கடி பேசப்படும் இரண்டாவது மொழியாகும். இப்பகுதியில் சினாவின் வெவ்வேறு பேச்சுவழக்கு பேசப்படுகிறது. கோடை மாதங்களில் மிதமான சுற்றுலாப் போக்குவரத்தின் வரலாறு அஸ்தோருக்கு இருப்பதால், உள்ளூர் வழிகாட்டிகள் மற்றும் தாராசிங் அல்லது ஆஸ்தோரில் உள்ள காவலர்கள் மற்றும் பயண வழிகாட்டிகள் சிலர் ஆங்கிலம் பேசலாம்.
ஆஸ்தோர் பள்ளத்தாக்கு 5,092 கிமீ² பரப்பளவையும், 2,600 மீட்டர் உயரத்தையும் கொண்டுள்ளது. இந்த பள்ளத்தாக்கில் சுமார் 250 சதுர கிலோமீட்டர் பனிப்பாறை உறை உள்ளது. பள்ளத்தாக்குக்குள் நுழைந்த பின் அருகிலுள்ள பனிப்பாறை ஹார்ச்சோ ஆகும். மிகவும் எளிதில் அணுகக்கூடிய பனிப்பாறை சியாச்சின் ஆகும்.
ஆஸ்தோர் பள்ளத்தாக்கு கோடையில் மிதமான காலநிலையைக் கொண்டுள்ளது. குளிர்காலத்தில் இது முக்கிய பள்ளத்தாக்குகளில் 6 அங்குலங்கள் வரை மற்றும் மலைகளில் 2-3 அடி வரை பனிமூடியிருக்கும். மிர்மாலிக் பள்ளத்தாக்கில் இது பிப்ரவரியில் 6 அடி வரை இருக்கும்.
ஜார்ஜ் ஹாரிசனின் தயாரிப்பின் கீழ் உலக புகழ்பெற்ற சித்தார் மேதை ரவி சங்கருடன் இணைந்து "சான்ட்ஸ்" என்ற இசைத்தொகுப்பில் இசையமைத்துள்ளார். இவர் தாளவாதிகளான, சாகீர் உசேன், ஜான் மெக்லாலின், மத்தேயு கேரிசன் மற்றும் உ. ஸ்ரீநிவாஸ் ஆகியோருடன் ஒருங்கிணைந்து இசையமைத்துள்ளார். இவர் தனது கசல் பாடல் தொகுப்புகளில் பாடகர் ஹரிஹரனுக்காகவும், அவர்களின் ஆல்பங்களில் ஒன்றில் கலோனியல் கசின் என்ற இசைத்தொகுப்பிற்காகவும் இசையமைத்துள்ளார்.
இன்றுவரை, இவர் வீணைக் கலைஞராக' 5000 பதிவுகளை வெளியிட்டுள்ளார். பல்துறை கலைஞரான இவர் மற்றும் வலது மற்றும் இடது கைகளை சமமாகப் பயன்படுத்துவதற்கான திறனுக்காகவும் நன்கு அறியப்படுகிறார். மேலும் சமீபத்தில் வயலின் கலைஞர் வி. எஸ். நரசிம்மனுடன் பாக்சின் இரட்டை வயலின் இசை நிகழ்ச்சியை நிகழ்த்தியுள்ளார். ஆசியாவின் பல்வேறு பகுதிகளைச் சேர்ந்த பெண் கலைஞர்களை உள்ளடக்கிய 'ஏசியன் மியூஸ்' என்ற கருத்தியல் சப்பானிய இசைத் தொகுப்பிற்காக ஒரு பாடலுக்கும் இவர் இசையமைத்துள்ளார். தனது இசைக்குழுவான பாஞ்சஜன்யம் என்பதன் மூலம், வீணையில் பல பிரபலமான இசை வகைகளை அவர் கொண்டு வந்துள்ளார்.
புண்ய சீனிவாஸ் இவர் ஓர் தொழில்முறை வைனிகா மற்றும் பாடகராவார். சென்னை இசை அகாடமியைச் சேர்ந்த திருமதி ஜெயலட்சுமி என்பவரிடம் தனது 6 வயதிலிருந்தே இசைப் பயிற்சியை தொடங்கினார். பின்னர் வீணையில் புகழ்பெற்ற வீணை கலைஞர் ஈ காயத்ரியின் தாயார் விதுஷி திருமதி. கமலா அசுவத்தாமாவிடம் பயிற்சி பெற்றார். இவர் தற்போது சங்க கால ஆச்சார்யா சுகுணா வரதாச்சாரியிடமிருந்து கருநாடக இசையின் மேம்பட்ட அம்சங்களைத் தொடர்கிறார். முனைவர் அகஸ்டின் பால் என்பவரின் மேற்கத்திய பாரம்பரிய இசையையும் இவர் வெளிப்படுத்துகிறார். ஒரு திறமையான மிருந்தங்கக் கலைஞரான இவரது கணவர், டி. ஏ. சீனிவாஸ் வழக்கமாக இவரது இசை நிகழ்ச்சிகளில் இவருடன் இணைந்து நிகழ்ச்சிகளைல் கலந்து கொள்கிறார்.
இவரது 20ஆவது வயதில் அகில இந்திய வானொலியின் 'ஏ' தரக் கலைஞராக அறிவிக்கப்பட்டார். சென்னையில் உள்ள அனைத்து முக்கிய சபாக்களிலும் இசை நிகழ்ச்சிகளை நிகழ்ச்சிகளை நிகழ்த்தியுள்ள இவர், ஐதராபாத், திருவனந்தபுரம், பெங்களூர், மும்பை, தில்லி, கொல்கத்தா மற்றும் ஐரோப்பா, பெல்ஜியம், ஐக்கிய அமெரிக்கா, சிங்கப்பூர், நியூ யார்க், லண்டன், துபாய், பிரான்ஸ், இஸ்ரேல் எருசலேம் போன்ற இடங்களில் தனது இசை நிகழ்ச்சிகளை நிகழ்த்தியுள்ளார்.
"வீணா இன் வியன்னா" என்ற இசைத் தொகுப்பினை இவர் தொடங்கினார். இது இந்திய கருவியான வீணைக்கு மாறுபட்ட பரிமாணத்தை அளித்தது. இது உலகளாவிய வெற்றியைப் பெற்றது. இவர் அதை "சவுண்ட் ஆஃப் ஸ்வான்" என்ற மற்றொரு இசைத் தொகுப்புடன் தொடர்ந்தார்
மீனா ராணா 1975 மே 24 அன்று தில்லியில் பிறந்தார். தில்லியின் பேட்லர் நினைவு பெண்கள் உயர் நிலைப் பள்ளியில் தனது படிப்பைத் தொடங்கினார். இவர் தனது 9 ஆம் வகுப்பு வரை தில்லியில் தங்கியிருந்தார். ஆனால் பின்னர் இவர் தனது மூத்த சகோதரியுடன் உத்தரகண்ட் மாநிலத்தின் முசோரிக்கு குடிபெயர்ந்தார். அங்கு இவர் மகளிர் பள்ளியில் தனது படிப்பினைத் தொடர்ந்தர். மீனா தில்லி பல்கலைக்கழகத்தில் தனது பட்டப் படிப்பினை முடித்தார். இவர் சஞ்சய் கோமோலா என்பவரை 2001இல் மணந்து கொண்டு தில்லியில் மீண்டும் குடியேறினார். இவர்களுக்கு சுரபி மற்றும் பாரி என்ற இரு மகள்கள் இருக்கிறார்கள். மீனாவிற்கு உமா என்றொரு சகோதரியும், மோகன் என்றொரு சகோதரனும் இருக்கிறர்கள். இவரது கணவர் ஒரு இசை இயக்குனர் ஆவார். அவர் 'சுரபி மல்டி ட்ராக் சவுண்ட்' என்ற பெயரில் ஒரு இசை நிறுவனத்தை நடத்தி வருகிறார். தன்து நிறுவனத்திற்கு இவர்களின் மகள் சுரபியின் பெயரிடப்பட்டது. மீனா பல பாடல்களைப் பாடியுள்ளார். அவற்றில் பெரும்பாலானவற்றில் உத்தரகண்ட் மாநிலத்தின் அழகை விவரிக்க முயன்றுள்ளார்.
மீனா ராணா இவர் ஓர் பிரபல உத்தரகாண்ட் மாநிலத்தை சேர்ந்த பாடகி ஆவார். இவர் பல கர்வாலி மற்றும் குமாவோனி இசைத் தொகுப்புகளை வெளியிட்டுள்ளார். இவர் இந்திய மாநிலமான உத்தராகண்ட் மாநிலத்தின் சிறந்த பெண் பாடகிகளில் ஒருவராகக் கருதப்படுகிறார். மேலும் உத்தராகண்ட் மாநிலத்தின் லதா மங்கேஷ்கர் மற்றும் உத்தராகண்டின் சுர் கோகிலா என்றும் கூறப்படுகிறது ஆனால் பாடுவதற்காக எந்தவிதமான முறையான பயிற்சியையும் இவர் பெறவில்லை. இவர் இந்தியா மட்டுமல்லாமல் ஓமன், அரபு அமீரகம் மற்றும் ஆத்திரேலியா போன்ற நாடுகளில் தனது நிகழ்சிகளை நிகழ்த்தியுள்ளார்.
இவர் தனது முதல் நேரடி நிகழ்ச்சியை முசௌரி, அனைத்திந்திய வானொலிச் சங்கத்தில் நிகழ்த்தினார். இது இவருக்குப் பாராட்டுக்களைப் பெற்றுத்தந்தது. இவர் உயர்நிலைப் பள்ளியில் படிக்கும் போது “நௌனி பிச்சாடி நௌனி” என்ற தனது திரைப்படத்தில் மூன்றுப் பாடல்களை பாடினார். நாட்டுப்புற பாடகர்களான மணி பாரதி மற்றும் புரான் சிங் ராவத் ஆகியோர் இவரை அனைத்திந்திய வானொலிச் சங்கத்தில் கண்டறிந்து, அவர்களது கர்வாலி திரைப்படமான “நௌனி பிச்சாடி நௌனி” என்ற தங்களதுத் திரைப்பட இல் பாட வைத்தனர்.
மீனா கர்வாலி, குமாவோனி, ஜான்சாரி, ஜான்புரி, போஜ்புரி, ராஜஸ்தானி, கர்கலி, பால்டி, இந்தி உள்ளிட்ட பல மொழிகளில் பாடியுள்ளார். மேலும் லடாக்கியில் 500 க்கும் மேற்பட்ட பாடல்களைப் பதிவு செய்துள்ளார்.
ஆனால் இந்திய அரசு அசாமில் தேசிய குடியுரிமைப் பதிவேடு பராமரிக்க நடவடிக்கை எடுக்காத காரணத்தால், 2013-இல் இந்திய உச்ச நீதிமன்றம் இவ்விஷயத்தில் தலையிட்டு, அசாமில் தேசியக் குடியுரிமைப் பதிவேட்டை பராமரிப்பை மேற்பார்வையிடவும், கண்காணிக்கவும் ஒரு குழுவை நியமித்தது. இறுதியாக 31 ஆகஸ்டு 2019 அன்று அசாம் தேசிய குடிமக்கள் பதிவேடு 31 ஆகஸ்டு 2019-இல் வெளியிடப்பட்டது.
அசாமில் வாழ்ந்த 33 மில்லியன் மக்களில் 1.9 மில்லியன் மக்கள் அசாம் குடிமக்கள் பதிவேட்டில் இடம் பெறவில்லை. இதனால் 1.9 மில்லியன் மக்கள் இந்தியக் குடியுரிமையை இழப்பதற்கு வாய்ப்புள்ளது. இந்த 1.9 மில்லியன் மக்களில் பெரும்பாலோர் வங்காளதேசத்திலிருந்து அசாமில் குடியேறிய வங்க மொழி பேசும் இந்துக்கள் ஆவார்.
அசாமில் தேசிய குடியுரிமைப் பதிவேடு 2013-2014 ஆண்டுகளில் நடைமுறைப்படுத்தப்பட்டது. அசாம் போன்று இந்தியா முழுமைக்கும் 2021 ஆண்டுக்குள் தேசிய குடியுரிமைப் பதிவேட்டை பராமரித்து முடிக்க இந்திய அரசு முடிவு செய்துள்ளது. 2003 தேசியக் குடியுரிமை திருத்தச் சட்டத்தின் படி, தேசிய மக்கள் தொகை பதிவேட்டிலிருந்து தேவையான குறிப்புகளை அடிப்படையாகக் கொண்டு தேசியக் குடியுரிமைப் பதிவேட்டை பராமரிக்க வேண்டும். இந்தியா முழுமைக்கும் தேசிய குடியுரிமைப் பதிவேட்டை பேணுவதற்கு தனியாக புதிய விதிகள் அல்லது சட்டங்கள் தேவையில்லை.
இந்தியாவில் அகதிகளாக குடியேறிய வங்காளதேசம், ஆப்கானிஸ்தான் மற்றும் பாகிஸ்தான் நாட்டின் இசுலாமியர் அல்லாத சிறுபான்மை மக்கள் இந்தியக் குடியுரிமை பெறுவதற்கு வசதியாக இந்திய நாடாளுமன்றம் டிசம்பர் 2019-இல் 2019 இந்தியக் குடியுரிமை சட்டம் இயற்றியது.
இச்சட்டத்திற்கு எதிராகவும், அசாமில் வாழும் இந்துக்கள் உள்ளிட்ட இசுலாமிய வங்கதேசத்தவர்களை உடனடியாக நாடு கடத்த வேண்டும் எனக் கூறி இந்திய அரசுக்கு எதிராக, அசாமிய மக்கள் தொடர் கடை அடைப்புகள் மற்றும் போராட்டங்கள் மேற்கொண்டனர்.
தேசியக் குடியுரிமைப் பதிவேடு இந்தியக் குடியுரிமைச் சட்டம் 1955, தேசியக் குடியுரிமை சட்டம், 2003 மற்றும் 2019 இந்தியக் குடியுரிமை திருத்தச் சட்டத்தின்படியும் தேசியக் குடியுரிமைப் பதிவேட்டை இந்தியா முழுமைக்கும் பராமரிக்க இந்திய அரசு டிசமபர் 2019-இல் முடிவு செய்துள்ளது. இந்தியக் குடிமக்கள் அனைவரும் சட்டப்படி இப்பதிவேட்டில் தங்கள் பெயரைப் கட்டாயமாக பதிவு செய்ய வேண்டும்.
தேசிய மக்கள் தொகை பதிவேடு மற்றும் தேசிய குடியுரிமைப் பதிவேட்டை பராமரிக்க எதிர்ப்பு தெரிவித்து கேரளா மற்றும் பஞ்சாப் மாநில அரசுகள் சட்டமன்றத்தில் தீர்மானம் இயற்றியுள்ளது. மேற்கு வங்காள மாநில முதலமைச்சர் மம்தா பானர்ஜி, இந்தியாவில் தேசியக் குடியுரிமைப் பதிவேடு, தேசிய மக்கள் தொகை பதிவேடு மற்றும் 2019 குடியுரிமை சட்டத்தை திரும்பப் பெற வலியுறுத்தி போராட்டத்தில் ஈடுபட்டுள்ளார்.
முன்னதாக 2019 இந்தியப் பொதுத் தேர்தலின் போது, இந்திய அரசை தற்போது ஆளும் பாரதிய ஜனதா கட்சி தனது தேர்தல் வாக்குறுதியில் தேசியக் குடியுரிமைப் பதிவேட்டை இந்திய நாடு முழுவதும் நடைமுறைப்படுத்துவோம் எனக்கூறியிருந்தது. 19 நவம்பர் 2019 அன்று இந்திய உள்துறை அமைச்சர் அமித் சா மாநிலங்களவையில் இந்தியா முழுவதும் தேசியக் குடியுரிமைப் பதிவேடு பராமரிக்கப்படும் என அறிவித்தார்.
இதனால் அசாமில் குடியேறிய வெளிநாட்டு கள்ளக் குடியேறிகளை அடையாளம் கண்டறிந்து வெளியேற்றுவதற்கு 2005-இல் இந்திய உச்ச நீதிமன்றத்தின் அறிவுறுத்தலின் படி, இந்திய அரசு 2005-ஆம் ஆண்டு முதல் அசாம் மாநிலத்தில் மட்டும் தேசியக் குடியுரிமைப் பதிவேட்டை தொடர்ந்து பராமரிக்க முடிவு செய்தது.
மேலும் அசாம் தேசிய குடியுரிமைப் பதிவேட்டில் இடம் பெறாத அசாமில் குடியேறி வாழும் வங்கதேச இசுலாமியர்கள் மத்தியில் தாங்கள் கைது செய்யப்பட்டு தடை முகாம்களில் வைக்கப்படுவோம் அல்லது நாடு கடத்தப்படுவோம் என்ற அச்ச உணர்வு ஏற்பட்டுள்ளது.
1951-ஆம் ஆண்டின் மக்கட்தொகை கணக்கெடுப்பை அடிப்படையாகக் கொண்டு அசாம் தேசிய குடிமக்கள் பதிவேடு பராமரிக்கப்பட்டது. இருப்பினும் 1951க்கு பின்னர் அசாமில் தேசிய மக்கள் தொகை பதிவேடு பராமரிக்கப்படவில்லை.
முனைவர் ஜெயந்தி நாயக் இவர் கோவாவின் கியூபெம் தாலுகாவில் உள்ள அமோனா பகுதியைச் சேர்ந்த கொங்கனி எழுத்தாளரும், நாட்டுப்புறவியலில் ஆராய்ச்சியாளருமாவாவார். மேலும் அவர் ஒரு சிறுகதை எழுத்தாளராகவும், நாடக ஆசிரியராகவும், குழந்தைகள் எழுத்தாளராகவும், நாட்டுப்புற எழுத்தாளராகவும், மொழிபெயர்ப்பாளராகவும் உள்ளார். கோவா பல்கலைக்கழகத்திலிருந்து கொங்கனி துறையில் முனைவர் பட்டம் பெற்ற முதல் நபர் இவராவார். அவர் ஒரு சாகித்திய அகாதமி விருது வென்றவர் ஆவார். சுமார் முப்பதாண்டுகளுகளாக அவரது வாழ்க்கையில், அவர் சராசரியாக ஒரு வருடத்திற்கு ஒரு புத்தகத்தை தயாரித்துள்ளார்.
நாயக் நாட்டுப்புறவியல் குறித்து 16 புத்தகங்களை எழுதியுள்ளார். கொங்கனி லோக்வேத் என்ற தலைப்பில் கொங்கனி நாட்டுப்புறக் கதைகள் குறித்த அவரது புத்தகத்தில், கொங்கனி பேசும் புலம்பெயர்ந்தோர் மத்தியில் பல நாட்டுப்புறக் கதைகள் உள்ளன. அவர்கள் தென்னிந்திய மாநிலங்களான கர்நாடகா மற்றும் கேரளாவில் தங்கள் நிரந்தர இல்லத்தை பிராந்திய சாய்வோடு தங்கள் நிலையான வடிவத்தில் உருவாக்கியுள்ளனர். ஏனெனில் அவை அவரிடம் வரைபடமாக விவரிக்கப்பட்டுள்ளன. .
நாயக்கின் அமோனெம் யெக் லோக்ஜின் அமோனா கிராமம் மற்றும் அதைச் சுற்றியுள்ள பகுதிகளை மையமாகக் கொண்டுள்ளது. இது அதன் வரலாறு மதம், சமூக நடைமுறைகள், திருவிழாக்கள் மற்றும் நாட்டுப்புறக் கதைகள் போன்றவற்றை உள்ளடக்கியது. மராத்தி செய்தித்தாளான லோக்மத்தில் வெளிவந்த கோவா நாட்டுப்புறக் கதைகள் குறித்த தனது கட்டுரைகளின் தொகுப்பை 2019 ஆம் ஆண்டில் ராஜீ பிரகாசன் 'குட்பந்த்' என்ற பெயரில் வெளியிட்டார்.
டாக்டர் ஜெயந்தி நாயக் கோவா கொங்கனி அகாடமியின் நாட்டுப்புறப் பகுதியை கவனித்துக்கொள்கிறார், இதன் நோக்கம் "கோவாவின் வளமான நாட்டுப்புறக் கதைகளைப் பாதுகாத்தல் மற்றும் பாதுகாத்தல்" என்பதாகும். அவரது படைப்புகளில் இரதா துஜியோ குடியோ, கண்ணர் குந்தி நாரி, துலோய் உகள்ளி கெல்லியானி, மணலிம் கீதம், பெத்னெகோ தோஸ்ரோ மற்றும் லோக்பிம்ப் ஆகியன அடங்குவர் .
2008 ஆம் ஆண்டில் கோவா கொங்கனி அகாதமியால் வெளியிடப்பட்ட உரோமானிய கதைகளில் உள்ள கொங்கனி நாட்டுப்புறக் கதைகளின் தொகுப்பான வெஞ்சிக் லோக் கன்னியோவை அவர் தொகுத்துத் திருத்தியுள்ளார். இது பெலிசியோ கார்டோசோவால் மொழி பெயர்க்கப்பட்டுள்ளது .
இன்று கோவாவிலிருந்து கொங்கனியில் பெண்கள் மையமாகக் கொண்ட கருப்பொருள்களை எழுதும் ஆசிரியர்களாக ஜெயந்தி நாயக்கை ஜோதி குங்கோலீங்கர் மதிப்பிடுகிறார்.
சௌசத் யோகினி கோயில், பாங்கே பிஹாரி கோயில், ராதா கிருஷ்ணா மந்திர் பாடி கெடி, ராமன் பிஹாரி, ஸ்ரீ ராம் கோயில், மா ஆஷபுராணா மந்திர் பட்டி ராவ்லா, நர்சிங் மந்திர், பாபா ராம்தேவ் மந்திர், பாடா மந்திர், பாடா மந்திர் பவாரி கோயில், காயத்ரி கோயில், பாலாஜி கோயில், நர்மதேஸ்வர் கோயில், தோலா கெடி கோயில், பஞ்சமுகி கோயில், மற்றும் விசுவகர்மா கோயில் போன்ற நூற்றுக்கும் மேற்பட்ட இந்து கோவில்களைக் கொண்ட சோயாத் கலன் உள்ளூர் பகுதிகளில் பல ஆண்டுகளாக பிரபலமாக உள்ளது. இங்கு உள்ள செளசத் யோகினி கோயில் இந்தியாவில் காணப்படும் மூன்று பழமையான செளசத் மாதா கோயில்களில் ஒன்று என கூறப்படுகிறது. சோயாத்தின் முஸ்லிம் மக்களுக்காக சில பள்ளிவாசல்களும் உள்ளன. பட்டி சாலையில் உள்ள ஜமா பள்ளிவாசல் தான் மிகப்பெரிய பள்ளிவாசல் ஆகும்.
சோயாத் கலன் அல்லது சோயாத் என்பது இந்தியாவின் மத்தியப் பிரதேச மாநிலத்தின் அகர் மால்வா மாவட்டத்தில் உள்ள ஒரு நகரம் மற்றும் நகராட்சி ஆகும். இது காந்தல் ஆற்றின் கரையில் இந்தூர் - கோட்டா நெடுஞ்சாலையில் அமைந்துள்ளது. இது மூன்று பக்கங்களில் ராஜஸ்தான் எல்லையால் சூழப்பட்டுள்ளது. இது மத்தியப் பிரதேசம் மற்றும் ராஜஸ்தான் இரு மாநிலங்களுக்கிடையே பிரபலமான போக்குவரத்து வணிக மையமாக செயல்படுகிறது. மத்தியப் பிரதேச முதல்வர் சோயாத்தை புதிய தாலுகாவாக ஆகஸ்ட் 11,2018 அன்று அறிவித்துள்ளார்.
சோயாத் அதனைச் சுற்றியுள்ள பகுதிகளில் பிரபலமான மற்றும் ஒழுங்கமைக்கப்பட்ட பல பள்ளிகளைக் கொண்டுள்ளது. ஜிகியாசா பொதுப் பள்ளி தனித்துவமான பொது உயர்நிலைப்பள்ளி, மேலும் சரஸ்வதி ஷிஷு வித்யா மந்திர், செயிண்ட் கபீர் பொது மேல்நிலைப்பள்ளி, விவேகானந்த் ராஷ்டிரிய வித்யாலயா, காளிதாஸ் வித்யா நிகேதன், தர்ஷன் பப்ளிக் பள்ளி, மகாரா பிரதாப் கிட்ஸ் அகாடமி ஆகியவை அவற்றில் முக்கியமானவை. சுஸ்னர் போன்ற பிற நகரங்களிலிருந்து கல்வி பயில பல மாணவர்களும் இங்கு வருகிறார்கள்.
இவர் முலுக் ஷா என்பவரின் மகனாவார். சம்பல் மற்றும் ஆக்ராவில் தனது கல்விப் படிப்பை முடித்துள்ளர். பசாவரில் வாழ்ந்துள்ளார். 1562 ஆம் ஆண்டில் பட்டியாலாவில் இளவரசர் உசைன் கானின் அரசவையில் நுழைவதற்கு முன்னர் இவர் தனது பெயரின் ஊரான பதாயுன் நகருக்குச் சென்றுள்ளார். இவரது பிற்கால ஆய்வுகள் முஸ்லீம் சூபித்துவவாதிகளால் நிர்வகிக்கப்பட்டன. முகலாயப் பேரரசர் அக்பர் இவரை 1574 இல் தனது அரசவையிலுள்ள மத அலுவலகத்திற்கு நியமித்தார். அங்கு இவர் தனது தொழில் வாழ்க்கையின் பெரும்பகுதியைக் கழித்தார்.
ஹிஜ்ரா என்பது அதாவது "புறப்படுதல்" என்பது இஸ்லாமிய தீர்க்கதரிசி முகம்மது மற்றும் அவரது ஆதரவாளர்கள் மக்காவிலிருந்து யாத்ரிபிக்கு இடம்பெயர்ந்தது அல்லது பயணம் செய்ததை குறிக்கிறது. அவர் பயணம் செய்த இடம் பின்னர் 622 ஆம் ஆண்டில் மதீனா என மறுபெயரிடப்பட்டது. இஸ்லாமிய நாட்காட்டியின் தொடக்கத்தோடு ஹிஜ்ராவும் பெரும்பாலும் அடையாளம் காணப்படுகிறது. இது ஜூலியன் நாட்காட்டியில் 622 ஏப்ரல் 19ஆக அமைக்கப்பட்டது. முதல் ஹிஜ்ரா 615 அல்லது ரஜாப் 613 என்று தேதியிடப்பட்டுள்ளது.
பதாயுனியின் பிற படைப்புகளில் பஹ்ர்-உல்-அசுமர், கிதாப் அல்-அதீசு "[முஹம்மதுவின் சொற்கள் அடங்கிய ஒரு புத்தகம்", , தாரிக்-இ-ஆல்பி என்ற நூலில் ஒரு அத்தியாயம், ஹிஜ்ராவின் நூற்றாண்டைக் கொண்டாட அக்பரால் நியமிக்கப்பட்ட ரஷீத்-அல்-தின் ஹமாதனியின் மற்றும் நஜாத்-உர்-ரசீத் மற்றும் ஜமீ அல்-தவரிக்கின் சுருக்கமான வரலாறாகும்.
இந்துக் காவியங்களான இராமாயணம் மற்றும் மகாபாரதம் ஆகியவற்றை இவர் மொழிபெயர்த்துள்ளார். இருப்பினும், ஒரு மரபு வழி முஸ்லீமாக, அக்பரின் சீர்திருத்தங்களையும், இந்துக்களை உயர் பதவிகளுக்கு உயர்த்துவதையும் இவர் கடுமையாக எதிர்த்தார். அபுல்-ஃபசல் இப்னு முபாரக்குடனான போட்டிக்காகவும் இவர் புகழ் பெற்றவராக இருந்துள்ளார்.
அப்துல் காதிர் பதாயுனி இவர் முகலாயப் பேரரசில் வாழ்ந்த ஒரு வரலாற்றாசிரியராவார். மேலும் இவர் மொழி பெயர்ப்பாளராகவும் இருந்துள்ளார்.
இந்த அருங்காட்சியகத்தில் மூன்று தளங்கள் உள்ளன. அவற்றில் தாவரங்கள், கால்நடைகள், கனிம வளங்கள் மற்றும் மேற்கு பிராந்தியத்தின் புவியியல் மற்றும் இந்தியாவின் மேற்கு வறண்ட பகுதி பற்றிய காட்சிப் பொருள்கள் காட்சிக்கு வைக்கப்பட்டு உள்ளன. தற்போது இந்த அருங்காட்சியகத்தின் தரை தளத்தில் உள்ள முதல் காட்சிக்கூடத்தில், ராஜஸ்தானின் பல்லுயிர் அல்லது ராஜஸ்தானின் காடுகள் மற்றும் வனவிலங்குகள் தொடர்பான காட்சிப்பொருள்கள் காட்சிக்கு வைக்கப்பட்டுள்ளன. இந்த அருங்காட்சியகத்திற்கு வருகின்ற பார்வையாளர்களை அதிகம் ஈர்ப்பது சிங்காரா , சிறுத்தை, சிங்கம் மற்றும் புலி போன்ற விலங்குகளின் மாதிரிகள் ஆகும். பிஷ்னோய் சமூகம் மற்றும் ராஜஸ்தான் கிராமப்புறங்களைப் பற்றிய டியோராமாக்கள் இங்கு உள்ளன. அருங்காட்சியகத்தின் முதல் தளத்தில் ஓவியங்கள் காட்சிக்கு உள்ளன. மேலும் கருப்பு மட்பாண்டகள் உள்ளன. இவற்றில் உள்ளூர் கலைஞர்களால் நேரடியாக வரையப்படுகின்ற ஓவியங்கள் மற்றும் உருவாக்கப்படுகின்ற மட்பாண்டங்களை இந்த அருங்காட்சியகத்திற்கு வருவோர் பார்த்து இன்புறலாம். ரும் அனுபவிக்க முடியும்.
அருங்காட்சியகத்தின் வரவேற்பு பகுதிக்கு எதிரே உள்ள ஒரு மண்டபத்தில் ஒரு நூலகம் உள்ளது, இந்த நூலகத்தில் பார்வையாளர்கள் மேற்கு இந்தியாவின் வனவிலங்குகள், ராஜஸ்தானின் பல்லுயிர் போன்றவற்றைப் பற்றிய நூல்கள் உள்ளன. அவற்றை பார்வையாளர்கள் படிக்க வசதி உள்ளது. அங்குள்ள ஆடிட்டோரியத்தில் 300 பேர் தங்கும் வசதி உள்ளது. கருத்தரங்குகள் நடத்தவும் மற்றும் வனவிலங்கு ஆவண விளக்கக்காட்சிகளுக்காகவும் இந்த அரங்கம் பயன்படுத்தப்படுகிறது. நாட்டின் இயற்கை பாரம்பரியத்தையும் வரலாற்றையும் சித்தரிப்பதை இலக்குகளாகக் கொண்டு இந்த அருங்காட்சியகம் செயல்பட்டு வருகிறது. இனிவரும் ஆண்டுகளில் சர்வதேச அங்கீகாரத்தைப் பெறுவதற்கு இந்த அருங்காட்சியகம் இலக்கு வைத்து அதற்கான முயற்சியை மேற்கொண்டுவருகிறது.
ராஜீவ் காந்தி பிராந்திய இயற்கை வரலாற்று அருங்காட்சியகம் கண்காட்சி மற்றும் கல்வி நடவடிக்கைகள் மூலம் இயற்கை மற்றும் இயற்கை வளங்கள் குறித்த பொது விழிப்புணர்வை மக்களிடையே உருவாக்குவதற்கான ஒரு முறைசாரா மையமாக இயங்கி வருகிறது. தாவரங்கள் ன்மற்றும் விலங்குகளுக்கிடையேயான சுற்றுச்சூழல் தொடர்பை இந்த அருங்காட்சியகம் சித்தரிக்கும் வகையில் உள்ளது. அதே வேளையில் பூமியிலுள்ள வாழ்வின் பன்முகத்தன்மை மற்றும் இயற்கையையும் இயற்கை வளங்களையும் பாதுகாத்தல் பற்றிய புரிதலை மக்களிடைய வழங்குவதையும் இது நோக்கமாகக் கொண்டு செயல்பட்டு வருகிறது. பார்வை குன்றிய மாணவர்கள் வளாகத்தில் விலங்குகளின் கண்காட்சியை உணரும் வகையில் காட்சிப்பொருள்கள் அமைக்கப்பட்டுள்ளன. இந்த அருங்காட்சியகம் பள்ளி மாணவர்களின் பயன்பாட்டிற்காக பலவித நடவடிக்கைகளில் ஈடுபட்டு வருகிறது. மேலும் சுற்றுச்சூழல் விழிப்புணர்வை ஊக்குவிப்பதில் இது முக்கியமான பங்கினை வகிக்கிறது.
ராஜீவ் காந்தி பிராந்திய இயற்கை வரலாற்று அருங்காட்சியகம் அல்லது பிராந்திய இயற்கை வரலாற்று அருங்காட்சியகம் என்பது நாட்டின் நான்காவது பிராந்திய இயற்கை வரலாற்று அருங்காட்சியகம் ஆகும். இந்த அருங்காட்சியகம் இந்தியாவில் சவாய் மாதோபூர் என்னும் இடத்தில் அமைந்துள்ளது. இந்த அருங்காட்சியகத்தில் இந்தியாவின் மேற்கு மண்டலத்தைச் சேர்ந்த தாவரங்கள், விலங்குகள் மற்றும் நிலவியல் அமைப்பை காட்சிப் பொருள்கள் காட்சிக்கு வைக்கப்பட்டுள்ளன. இந்த அருங்காட்சியகம் சவாய் மாதோபூர் என்னும் இடத்தில் இருந்து ஒன்பது கிமீ தொலைவில் உள்ள ராம்சிங்புரா கிராமத்திற்கு அருகில் அமைந்துள்ளது.
இந்த அருங்காட்சியக நிர்வாகம் சுற்றுச்சூழல், வன மற்றும் காலநிலை மாற்ற அமைச்சகத்தால் மேற்கொள்ளப்பட்டு வருகிறது. இந்த அருங்காட்சியகம் சவாய் மாதோபூரில் ராம்சிங்புரா அருகே அமைந்துள்ள ரண்தம்பூர் தேசிய பூங்கா வளாகத்தில் 7.2 ஏக்கர் பரப்பளவில் அமைந்துள்ளது, இதன் ஆலோசக தலைமையகம் புது தில்லியில் உள்ள தேசிய இயற்கை வரலாற்று அருங்காட்சியகம் ஆகும். இந்தியாவில் மைசூர், போபால் மற்றும் புவனேஸ்வர் ஆகிய இடங்களுக்கு அடுத்தபடியாக அமைந்துள்ள, இதுபோன்ற நான்காவது அருங்காட்சியகம் என்ற பெருமையை இந்த அருங்காட்சியகம் பெற்றுள்ளது.
ராஜீவ் காந்தி இயற்கை வரலாற்று அருங்காட்சியகத்தின் கட்டடத்திற்கான அடிக்கல் நாட்டும் விழாவை இந்திய துணைத் தலைவர் முகமது ஹமீத் அன்சாரி 23 டிசம்பர் 2007 ஆம் நாளன்று மேற்கொண்டார். இந்த அருங்காட்சியகம் மாநில நிதியமைச்சர் நமோ நரேன் மீனா அவர்களால் மார்ச் 1, 2014 ஆம் நாளன்று திறந்து வைக்கப்பட்டது.
10 மே 1949 அன்று பெல்மொண்டோ தனது தொழில் முறைஞர் அல்லாத குத்துச்சண்டை போட்டியில் முதல் முறையாகக் கலந்து கொண்டார்.பாரிஸில் நடைபெற்ற போட்டியில் ரெனே டெஸ்மரைஸை எதிர்கொண்டு முதல் சுற்றிலேயே அவரை வீழ்த்தினார் .பெல்மொண்டோவின் குத்துச்சண்டை வாழ்க்கையில் தோல்வியினையே சந்திக்காதவராகத் திகழ்ந்தார். ஆனால் இவர் மிகக் குறைவான போட்டிகளிலே கலந்து கொண்டார். அவர் 1949 முதல் 1950 வரை மூன்று நாக் அவுட் வெற்றிகளைப் பெற்றார். "கண்ணாடியில் எனது முகம் மாறத் தொடங்கியபோது நான் குத்துச் சண்டையில் கலந்துகொள்வதனை நிறுத்தினேன் என்று அவர் கூறினார். தனது கட்டாய இராணுவ சேவையின் ஒரு பகுதியாக, அல்ஜீரியாவில் ஆறு மாதங்கள் பணியாற்றினார்.
பெல்மொண்டோ மேற்கு பாரிஸ், நியூலி -சர்-சீன்,சீனில் பிறந்தார். தற்போது இது ஹூட்ஸ் -டி -ஷைனியில் உள்ளது. பெல்மொண்டோவின் தந்தை பால் பெல்மொண்டோ ஒரு பைட்-நொயர் சிற்பி ஆவார்.இவர் அல்ஜீரியாவில் பிறந்த இத்தாலிய வம்சாவளி ஆவார். அவரின் பெற்றோர் சிசிலியன் மற்றும் பீட்மாண்டீஸ் வம்சாவளியைச் சேர்ந்தவர்கள். ஒரு சிறுவனாக அவர் படிப்பினை விட விளையாட்டில் அதிக ஆர்வம் காட்டினார்.குத்துச்சண்டை மற்றும் கால்பந்தில் அதிக ஆர்வத்தை வளர்த்துக் கொண்டார்.
சான்-பால் பெல்மொண்டோ 1960 ஆம் ஆண்டுகளில் பிரெஞ்சுத் திரைப்படங்களில் ஏற்பட்ட பெரும் மாற்றத்திற்குக் காரணமானவர்களில் ஒருவராக அறியப்பட்ட பிரெஞ்சு நடிகர் ஆவார். 1960 , 1970 மற்றும் 1980 ஆம் ஆண்டுகளின் மாபெரும் பிரெஞ்சு திரைப்பட நட்சத்திரங்களில் ஒருவராக அறியப்படுகிறார். ப்ரீத்லெஸ் மற்றும் தட் மேன் ஃப்ரம் ரியோ ஆகியவை அவரது சிறந்த திரைப்படங்களில் முக்கியமானதாகும்.
பெல்மொண்டோ முதன்முதலில் மோலியர் என்ற குறும்படத்தில் தோன்றினார். அவரது முதல் திரைப்பட பாத்திரம் ஜீன்-பியர் கேசலுடன் ஆன் ஃபுட், ஆன் ஹார்ஸ், மற்றும் ஆன் வீல்ஸ் எனும் திரைப்படத்தில் ஒரு காட்சியில் தோன்றினார். ஆனால் இவர் நடித்த காட்சி பட வெளியீட்டில் இல்லை. இருப்பினும் எ டாக், எ மவுஸ் அண்ட் எஸ்பூட்னிக் எனும் திரைப்படத்தில் ஒரு முக்கியக் கதாப்பத்திரத்தில் நடித்தார்.
ஜீன்-லூக் கோடார்ட் இயக்கிய குறும்படமான சார்லோட் அண்ட் ஹெர் பாய்பிரண்ட் இல் நடித்தார். அதில் இவருக்கு கோதார்ட் என்பவர் பின்ன ணிக் குரல் கொடுத்திருந்தார்.மேலும் 1958 ஆம் ஆண்டில் வெளியான சண்டே எண்கவுன்டர் எனும் திரைப்படத்தில் தோன்றினார். மேலும் அதே ஆண்டில் வெளியான லெஸ் கோபேன்ஸ் டு டிமாஞ்சேவில் இவர் முன்னணிக் கதாப்பாத்திரத்தில் தோன்றினார்.
பெல்மொண்டோ பி பியூட்டிஃபுல் பட் ஷட் அப் எனும் நகைச்சுவைத் திரைப்படத்தில் அலைன் டெலோனுடன் இணைந்து நடித்தார். அதைத் தொடர்ந்து மார்செல் கார்னே இயக்கிய யங் சின்னர்ஸ் படத்தில் ஒரு குண்டராக நடித்தார் .
நவீன அறிவியல் பண்டைய மூலகங்களை இயல் உலகின் அடிப்படை பொருளாகக் கருதுவதில்லை. அணுக் கோட்பாடு, அணுவினை ஆக்சிசன், இரும்பு, மற்றும் பாதரசம் போன்ற நூற்றுக்கும் மேற்பட்ட தனிமங்களாக வகைப்படுத்துகிறது. இந்தத் தனிமங்கள் வேதிச் சேர்மம் மற்றும் கலவைகளை உருவாக்குகின்றன, மற்றும் வெவ்வேறு வெப்பநிலைகள் மற்றும் அழுத்தங்களில் இந்தப் பருப்பொருட்கள் வெவ்வேறு நிலைகளுக்கு மாறுகின்றன. மிகப் பொதுவாக உற்றுநோக்கப்படும் பொருள் நிலைகளான திண்மம் , நீர்மம், வளிமம், மற்றும் அயனிமம் போன்றவை பண்டைய மூலகங்களான முறையே நிலம், நீர் காற்று, நெருப்பு ஆகியவற்றுடன் ஒத்த பண்புகளைக் கொண்டுள்ளன, ஆனால் இந்த நிலைகளுக்கிடையேயான ஒத்த பண்புகளுக்கு காரணம் வெவ்வேறு வகையான அணுக்கள் ஒத்த ஆற்றல் நிலையில் ஒரே மாதிரியாகச் செயல்படுவதே தவிர, ஒரு குறிப்பிட்ட வகை அணு அல்லது பருப்பொருளைக் கொண்டிருப்பதால் அல்ல.
செவ்வியல் தனிமங்கள் என்பது பொதுவாக இயற்கை மற்றும் சிக்கலான பொருண்மையை எளிய பருப்பொருட்களாக விளக்குவதற்காக முன்வைக்கப்பட்ட நிலம், நீர், காற்று, நெருப்பு மற்றும் ஈதர் போன்ற கருத்தாக்கங்களைக் குறிப்பதாகும். பாரசீகம், கிரேக்கம், பபிலோனியா, சப்பான், திபெத்து, மற்றும் இந்தியாவின் பண்டைய கலாச்சாரங்களில் இதுபோன்ற ஒத்த பட்டியல்கள் காணப்பட்டன, சிலநேரங்களில், "காற்று" என்பது "வளி" எனவும், ஐந்தாவது மூலகம் "வெற்றிடம்" அல்லது "ஆகாயம்" எனவும் குறிக்கப்படும். சீனர்களின் ஊ சிங் அமைப்பு முறை மரம் , நெருப்பு , நிலம் , உலோகம் , மற்றும் நீர் ஆகியவற்றைப் பட்டியலிடுகிறது, இருப்பினும் சீன முறையில் இவை மூலப்பொருள் வகையாகக் விவரிக்கப்படாமல் ஆற்றல்கள் அல்லது பரிமாற்றங்களாக விவரிக்கப்படுகின்றன.